2020-yilning to‘qqiz oyida tibbiyot xodimlarining qanchasi jinoiy javobgarlikka tortilgani ma’lum bo‘ldi

Bosh prokuraturada 7-noyabr kuni o‘tkazilgan idoralararo yig‘ilishda O‘zbekiston bosh prokurori Nig‘matilla Yo‘ldoshev sharafli kasbiga dog‘ tushirayotgan tibbiyot xodimlari hamon uchrayotganligi xususida so‘z yuritdi, deya xabar bermoqda “Daryo” muxbiri.

“O‘tgan yilning oxirida sog‘liq saqlash tizimida korrupsiyaning oldini olish borasida alohida yig‘ilish o‘tkazib, vazifalar belgilab olgan edik. Shunga qaramasdan o‘ziga tegishli xulosa chiqarmagan xodimlar haligacha uchramoqda. Ochig‘i, bunday nopok xodimlar sharafli kasbga dog‘ tushirmoqda. 2020-yilning yanvar—sentabr oyida tizimdagi 57 nafar shaxslar qing‘ir ishlarga qo‘l urgani uchun jinoiy javobgarlikka tortilgan”, — dedi Nig‘matilla Yo‘ldoshev.